3. การประกอบธุรกิจของแต่ละสายผลิตภัณฑ์

3.1 สายธุรกิจรถยนต์

(ก) ลักษณะของผลิตภัณฑ์และบริการ

เป็นตัวแทนจำหน่ายรถยนต์ประเภทต่าง ๆ พร้อมศูนย์บริการมาตรฐาน และดำเนินธุรกิจจำหน่ายรถยนต์ใช้แล้ว นอกจากนี้ยังมีธุรกิจด้านการรับฝากขายรถยนต์ทั้งรถใหม่และรถใช้แล้ว รวมทั้งธุรกิจอำนวยความสะดวกด้านการเงินแก่ลูกค้าและธุรกิจทั่วไปทางด้านรถยนต์ ได้แก่ สินเชื่อเช่าซื้อ บริการรถเช่า และบริการนายหน้าประกันวินาศภัย โดยมีผลิตภัณฑ์และบริการที่ดำเนินการประกอบด้วย

+--------+-------------------------------------+--------------------+---+
|        | ผลิตภัณฑ์/บริการ                        | บริษัท               |   |
+--------+-------------------------------------+--------------------+---+
|        | รถยนต์มาสด้า, มิตชูบิชิ, ซูซูกิ, โคมัตสุ,      | บจ. พรีเมียร์มอเตอร์   |   |
|        | ฟอร์ด, นิสันยูดี                         |                    |   |
+--------+-------------------------------------+--------------------+---+
|        | บริการรับฝากขายรถ, และขายรถยนต์ใช้แล้ว   | บจ. พรีเมียร์มอเตอร์   |   |
+--------+-------------------------------------+--------------------+---+
|        | ศูนย์บริการ พรีเมียร์ มอเตอร์ เวอร์ค        | บจ. พรีเมียร์มอเตอร์   |   |
+--------+-------------------------------------+--------------------+---+
|        | รถยนต์ฟอร์ด                           | บจ. ศูนย์พรีเมียร์สุขุมวิท |   |
+--------+-------------------------------------+--------------------+---+
|        | บริการสินเชื่อเช่าซื้อ และบริหารสัญญาเช่าซื้อ   | บจ. พรีเมียร์แคปปิตอล, |   |
|        |                                     |                    |   |
|        |                                     | บจ. พรีเมียร์แคปปิตอล  |   |
|        |                                     | 2000,              |   |
|        |                                     |                    |   |
|        |                                     | บจ. โกลเบิลลิสซิ่ง     |   |
+--------+-------------------------------------+--------------------+---+
|        | บริการรถเช่า                          | บจ.                |   |
|        |                                     | พรีเมียร์อินเตอร์ลิซซิ่ง   |   |
+--------+-------------------------------------+--------------------+---+
|        | บริการเป็นนายหน้าประกันวินาศภัย           | บจ.                |   |
|        |                                     | พรีเมียร์โบรคเคอร์เรจ  |   |
+--------+-------------------------------------+--------------------+---+
|        | บริการจัดการและจัดเก็บผลประโยชน์ทรัพย์สิน   | บจ.                |   |
|        |                                     | พรีเมียร์แอลเอ็มเอส    |   |
+--------+-------------------------------------+--------------------+---+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

• ปัจจัยความสำเร็จในการประกอบกิจการ

  มีศูนย์การจำหน่ายและศูนย์บริการที่ได้มาตรฐานครอบคลุมทั่วประเทศ สินค้ามีหลายประเภท
  หลายยี่ห้อ สามารถรองรับลูกค้าได้ทุกระดับ
  รวมทั้งมีธุรกิจที่ช่วยเกื้อหนุนการดำเนินงานอย่างครบวงจร ได้แก่ บริการสินเชื่อเช่าซื้อ
  บริการรถเช่า ตลอดจนถึงบริการประกันวินาศภัย

(ข) การตลาดและภาวะการแข่งขัน

1) นโยบายและลักษณะของตลาด

• กลยุทธ์ทางการตลาด

  ใช้กลยุทธ์ในด้านความมีชื่อเสียงและความเป็นที่ยอมรับของสินค้าและบริการที่นำมาบริการแก่ลูกค้า
  มุ่งเน้นด้านคุณภาพและประสิทธิภาพในการบริการเป็นสำคัญ

• ลักษณะลูกค้าและกลุ่มลูกค้าเป้าหมาย

จำหน่ายและให้บริการแก่ลูกค้าทั่วไป เป็นผู้บริโภคประเภทบุคคลธรรมดา
และผู้ประกอบการที่เป็นนิติบุคคล มีทั้งภาคเอกชน รัฐวิสาหกิจ รวมทั้งลูกค้าในกลุ่มบริษัทพรีเมียร์

• การจำหน่ายและช่องทางการจำหน่าย

  จำหน่ายโดยผ่านทางศูนย์บริการที่มีเครือข่ายเชื่อมโยงทั่วประเทศ
  และอยู่ระหว่างการดำเนินการจัดตั้งระบบพาณิชย์อิเล็กทรอนิกส์ (e-Commerce) โดยใช้ Web
  Site ชื่อ Premier-Motors.Com

2) สภาพการแข่งขันภายในอุตสาหกรรม

  ผลกระทบของภาวะเศรษฐกิจ ทำให้ตลาดรถยนต์ในปี 2543 มีการแข่งขันค่อนข้างสูง
  เนื่องจากผู้บริโภคมีกำลังซื้อลดลง และได้หันมาสนใจสินค้าทดแทนประเภทรถยนต์ใช้แล้ว ดังนั้น
  บริษัทผู้ผลิตรถยนต์ บริษัทผู้นำเข้า และผู้แทนจำหน่าย จึงใช้กลยุทธ์ส่งเสริมการตลาด ทุกด้าน
  ทั้งทางด้านการพัฒนาผลิตภัณฑ์ กิจกรรมส่งเสริมการขาย และบริการหลังการขาย
  เนื่องจากบริษัทมีส่วนแบ่งการตลาดไม่มาก บริษัทจึงได้จัดกิจกรรมส่งเสริมการขายอย่างต่อเนื่อง
  พร้อมกับพัฒนาคุณภาพงานบริการหลังการขาย เพื่อรักษาลูกค้าเดิมและเพิ่มส่วนแบ่งการตลาด
  ทำให้ได้รับผลกระทบจากการแข่งขันน้อยกว่าที่คาดไว้

  อย่างไรก็ตาม แนวโน้มการเติบโตของตลาดรวมรถยนต์มีอย่างต่อเนื่อง
  เนื่องจากมีผู้ผลิตและผู้นำเข้ารถยนต์ยี่ห้อใหม่เข้าสู่ตลาดรถยนต์ไทยเพิ่มขึ้น อย่างไรก็ดี
  บริษัทยังมีข้อได้เปรียบจากภาวะปัจจุบัน สาเหตุจากผู้ผลิตและผู้นำเข้ารถยนต์หาคู่ค้า (Dealers)
  ที่มีศักยภาพและเสถียรภาพทางการเงินได้น้อยลง
  ทำให้โอกาสของคู่แข่งรายใหม่ที่จะเข้าสู่ธุรกิจนี้ยังมีไม่มาก

  สำหรับด้านการให้บริการสินเชื่อและลิสซิ่ง ถึงแม้ว่าจะมีสถาบันการเงินหลายแห่งถูกปิดกิจการ
  แต่ก็มีบริษัทเช่าซื้อและลิสซิ่งที่เกิดขึ้นใหม่อีกหลายบริษัท
  ซึ่งส่วนมากมีสถาบันการเงินหรือบริษัทรถยนต์ต่างประเทศเป็นผู้ถือหุ้นใหญ่และให้การสนับสนุนทางการเงิน
  ทำให้การแข่งขันทวีความรุนแรงขึ้น ในปีที่ผ่านมา ราคารถยนต์เพิ่มขึ้น
  แต่จากการที่ผู้ประกอบการลดดอกเบี้ยและเงินดาวน์ รวมทั้งเพิ่ม warranty และบริการต่าง ๆ
  ทำให้ตลาดรถยนต์โตขึ้นพอสมควร เป็นผลให้ธุรกิจนี้คงเป็นที่น่าสนใจสำหรับบริษัทต่าง ๆ
  ไม่ว่าจะเป็นผู้ประกอบรถยนต์ ตัวแทนจำหน่าย หรือผู้ให้บริการทางการเงิน

 (ค) การจัดหาผลิตภัณฑ์หรือบริการ

  ในด้านการจัดจำหน่ายรถยนต์
  บริษัทได้ศึกษาความต้องการของตลาดและความเป็นไปได้ของรถยนต์ที่ผลิตทั้งในและต่างประเทศ
  และดำเนินการเป็นตัวแทนจำหน่าย ดังนี้

+---------------------+-------+-----------------+-------+-------------+
| เขตการจำหน่าย        | รถย   | ผู้จัดจำหน่าย       | อา    | เงื่อนไขสัญญา  |
|                     | นต์ยี่ห้อ |                 | ยุสัญญา |             |
+---------------------+-------+-----------------+-------+-------------+
| เชียงใหม่ ลำปาง       | มิตซูบิชิ | บจ. เอ็มเอ็มซี     | ตั้งแต่ปี | สัญญาปีต่อปี    |
|                     |       | สิทธิผล           | 2530  |             |
+---------------------+-------+-----------------+-------+-------------+
| ชลบุรี ราชบุรี ชุมพร     | มาสด้า | บจ. สุโกศล มาสด้า | ตั้งแต่ปี | จนกว่าจ      |
| สุราษฎร์ธานี           |       |                 | 2527  | ะมีการบอกเลิก |
| และกรุงเทพฯ          |       |                 |       |             |
+---------------------+-------+-----------------+-------+-------------+
| ราชบุรี               | น     | บจ.นิสสัน         | ตั้งแต่ปี | จนกว่าจ      |
|                     | ิสสันยูดี | ดีเซล(ประเทศไทย) | 2534  | ะมีการบอกเลิก |
+---------------------+-------+-----------------+-------+-------------+
| สุราษฎร์ธานี           | ซูซูกิ   | บจ.สย           | ตั้งแต่ปี | จนกว่าจ      |
|                     |       | ามอินเตอร์เนชั่นแนล | 2533  | ะมีการบอกเลิก |
|                     |       |                 |       |             |
|                     |       | คอร์ปอเรชั่น       |       |             |
+---------------------+-------+-----------------+-------+-------------+
| กรุงเทพฯ และปริมณฑล   | โคมัตสุ | บจ.บา           | ตั้งแต่ปี | จนกว่าจ      |
| ราชบุรี               |       | งกอกมอเตอร์เวอคส์ | 2532  | ะมีการบอกเลิก |
|                     |       |                 |       |             |
| กาญจนบุรี นครปฐม      |       |                 |       |             |
| สุพรรณบุรี             |       |                 |       |             |
+---------------------+-------+-----------------+-------+-------------+
| เชียงใหม่ นนทบุรี       | ฟอร์ด  | บจ.ฟอร์ด         | ตั้งแต่ปี | สัญญาปีต่อปี    |
| และกรุงเทพฯ          |       | เซลส์(ประเทศไทย) | 2541  |             |
+---------------------+-------+-----------------+-------+-------------+

  บริษัทผู้จัดจำหน่ายต่าง ๆ เป็นคู่ค้าที่มีการติดต่อทางการค้าเป็นอย่างดีมานาน
  แต่ไม่มีความสัมพันธ์กัน ผลกระทบหากสูญเสียผู้จำหน่ายรายใด
  จะทำให้รายได้ของบริษัทส่วนที่ได้รับจากการจำหน่ายในเขตการจำหน่ายนั้นขาดหายไป
  ซึ่งบริษัทจะต้องจัดหารถยนต์ยี่ห้อใหม่หรือสินค้าใหม่มาทดแทนในเขตการจำหน่ายเดิม

ในด้านธุรกิจรับฝากขายรถยนต์ จะรับฝากขายทั้งรถใหม่และรถใช้แล้ว
โดยมุ่งเน้นที่จะเสริมธุรกิจของกลุ่มบริษัท พรีเมียร์เป็นหลักเช่นกัน
นอกจากนี้ยังมีศูนย์จำหน่ายรถยนต์ใช้แล้วที่เรียกว่า “พรีเมียร์ออโต้ทาวน์”
โดยมีเครือข่ายการจัดจำหน่ายในจังหวัดกรุงเทพฯ เชียงใหม่ ลำปาง พิษณุโลก ราชบุรี ชลบุรี
สุราษฎร์ธานี ภูเก็ต และหาดใหญ่

สำหรับธุรกิจเช่าซื้อรถยนต์ จะเน้นรถใช้แล้ว ทั้งรถยนต์นั่งส่วนบุคคลและรถบรรทุกขนาด 1 ตัน
(pick up) โดยรับจัดสัญญาเช่าซื้อจากศูนย์จัดจำหน่ายของพรีเมียร์
และตัวแทนจำหน่ายรถยนต์หรือเต๊นท์รถยนต์อื่น ๆ ซึ่งบริษัทให้บริการผ่านศูนย์ 10
แห่งทั่วราชอาณาจักร

ส่วนด้านธุรกิจรถเช่า จะให้บริการการเช่ารถยนต์นั่ง รถตู้ และ pick up ใหม่
โดยมีระยะเวลาการเช่า 3-5 ปี แก่บริษัทและองค์กรต่าง ๆ ทั้งภาคเอกชนและรัฐวิสาหกิจ
โดยบริษัทจะจัดหารถยนต์จากผู้ประกอบรถยนต์และตัวแทนจำหน่ายรถยนต์ต่าง ๆ ภายในประเทศ
และได้รับการสนับสนุนทางด้านการเงินจากสถาบันการเงินเป็นอย่างดี

3.2 สายธุรกิจสินค้าอุปโภคบริโภค

(ก) ลักษณะของผลิตภัณฑ์และบริการ

สินค้าอุปโภคบริโภคที่ดำเนินการผลิตและจำหน่ายโดยบริษัท ประกอบด้วย

  ------- -------------------------------------- -------------------------
          ผลิตภัณฑ์/บริการ                           ดำเนินการโดย

          จำหน่ายสินค้าอุปโภคบริโภค                   บจ. พรีเมียร์มาร์เก็ตติ้ง

          จำหน่ายเครื่องใช้ไฟฟ้า “PHILCO”, “MIRAGE”   บจ. พรีเมียร์มาร์เก็ตติ้ง

          ผลิต SURIMI แช่แข็ง, อาหารแช่แข็ง           บจ. พรีเมียร์โฟรเซ่นโพรดักส์

          ผลิตปลากระป๋องและซอส “คิงส์คิทเช่น”          บจ. พรีเมียร์แคนนิ่งอินดัสตรี้

          ผลิตอาหารกุ้งกุลาดำ                        บจ. พรีเมียร์ฟีดส์

          ผลิตขนมขบเคี้ยว “ทาโร”                    บจ. พี.เอ็ม.ฟูด
  ------- -------------------------------------- -------------------------

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

• ปัจจัยความสำเร็จในการประกอบกิจการ

บริษัทเป็นผู้นำในการผลิต มีความชำนาญ และมีความพร้อมทั้งเทคโนโลยีในการผลิตและแหล่งวัตถุดิบ สามารถดัดแปลงผลิตภัณฑ์ออกเป็นรูปแบบต่าง ๆ ได้หลายรูปแบบ หลายชนิด หลายรสชาติ ตามความต้องการของผู้บริโภค

• การรับรองมาตรฐานอุตสาหกรรม

 มีสินค้าที่ได้รับการรับรองคุณภาพด้านการผลิต ประกอบด้วย

- บริษัท พรีเมียร์ โฟรเซ่น โพรดักส์ จำกัด ได้รับการรับรองการผลิตภายใต้ระบบ GMP (Good
Manufacturing Practice) จากองค์การอาหารและยา กระทรวงสาธารณสุข, HACCP
(Hazard Analysis Critical Control Point) จาก Campden & Chorleywood Food
Research Association, เครื่องหมายฮาลาล จากสำนักจุฬาราชมนตรี และ HACCP
สำหรับผลิตภัณฑ์ เนื้อไก่จากกรมปศุสัตว์ กระทรวงเกษตรฯ
นอกจากนี้บริษัทยังได้รับการรับรองมาตรฐาน ISO 9002 ในด้านกระบวนการผลิตอีกด้วย

- บริษัท พี.เอม.ฟูด จำกัด ได้รับการรับรองการผลิตภายใต้ระบบ GMP และ HACCP
จากกรมประมง, เครื่องหมายฮาลาล จากสำนักงานคณะกรรมการกลางอิสลามแห่งประเทศไทย
รวมทั้งการรับรองมาตรฐาน ISO 9002 ในด้านกระบวนการผลิต

- บริษัท พรีเมียร์ แคนนิ่ง อินดัสตรี้ จำกัด ได้รับการรับรองการผลิตภายใต้ระบบ GMP
จากองค์การอาหารและยา กระทรวงสาธารณสุข, HACCP จากกรมประมงและ EFSIS,
เครื่องหมายฮาลาล จากสำนักจุฬาราชมนตรี รวมทั้งการรับรองมาตรฐาน ISO 9002
ในด้านกระบวนการผลิต

• บริษัทได้รับบัตรส่งเสริมการลงทุน ดังนี้

  - บริษัท พี.เอม.ฟูด จำกัด ได้รับบัตรส่งเสริมการลงทุน
  ยกเว้นภาษีเงินได้นิติบุคคลจากกิจการผลิตขนมขบเคี้ยว สำหรับส่วนที่ผลิตจากโรงงานที่กบินทร์บุรี
  เป็นเวลา 8 ปี และ ได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี
  ฉบับที่ 1 เริ่มใช้สิทธิตั้งแต่ 1 มิถุนายน 2539 ฉบับที่ 2 เริ่มใช้สิทธิตั้งแต่ 1 ธันวาคม 2541
  โดยมีเงื่อนไข ต้องตั้งโรงงานที่เขตอุตสาหกรรมกบินทร์บุรี จังหวัดปราจีนบุรี
  โดยสถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  และจะต้องมีทุนจดทะเบียนเดิมที่เรียกชำระเต็มมูลค่าหุ้นแล้วไม่น้อยกว่า 20 ล้านบาท
  โดยบริษัทมีทุนจดทะเบียน 140 ล้านบาทและชำระเต็มมูลค่าแล้ว

  - บริษัท พรีเมียร์ ฟีดส์ จำกัด ได้รับบัตรส่งเสริมการลงทุน
  ยกเว้นภาษีเงินได้นิติบุคคลจากกิจการผลิตอาหารกุ้ง เป็นเวลา 5 ปี นับตั้งแต่ปี 2534
  และได้รับลดหย่อนภาษีเงินได้นิติ-บุคคลในอัตราร้อยละ 50 เป็นเวลาอีก 5 ปี โดยมีเงื่อนไข
  จะต้องตั้งโรงงานในท้องที่จังหวัดฉะเชิงเทรา
  โดยสถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  ต้องมีทุนจดทะเบียนไม่น้อยกว่า 15 ล้านบาท และจะต้องชำระเต็มมูลค่าก่อนวันเปิดดำเนินการ
  ทั้งนี้ผู้ถือหุ้นต้องมีสัญชาติไทยร้อยเปอร์เซ็นต์

(ข) การตลาดและภาวะการแข่งขัน

1) นโยบายและลักษณะของตลาด

• กลยุทธ์ทางการตลาด

  ส่งเสริมงานด้านการตลาดให้มีศักยภาพในเชิงรุก และสร้างความสัมพันธ์ที่ดีกับคู่ค้า
  และผู้บริโภคด้วยสินค้าที่มีคุณภาพและราคายุติธรรม รวมทั้งบริการที่ดี
  ทำให้ลูกค้าเกิดความประทับใจ และให้ความไว้วางใจในสินค้าและบริการต่าง ๆ
  และผลิตสินค้าโดยคำนึงถึงการรักษาความเป็นผู้นำด้านคุณภาพ สรรหาเทคโนโลยีใหม่ ๆ
  ในการผลิตเพื่อพัฒนาสินค้า ช่วยรักษาสิ่งแวดล้อม และประหยัดพลังงาน ไม่ให้มีผลกระทบต่อสังคม
  พัฒนาสินค้าให้มีความแตกต่างหลากหลายและครบวงจร
  ทั้งทางด้านผลิตภัณฑ์และรูปแบบในลักษณะต่าง ๆ กัน

• ลักษณะลูกค้าและกลุ่มลูกค้าเป้าหมาย

เป็นลูกค้าผู้บริโภคประเภทบุคคลทั่วไป ผู้ประกอบการที่เป็นผู้แทนจำหน่ายทั้งในและต่างประเทศ
รวมทั้งตัวแทนค้าต่าง

• การจำหน่ายและช่องทางการจำหน่าย

- จำหน่ายโดยผ่านทางร้านค้าบริการสินค้าอุปโภคบริโภค ได้แก่ ห้างสรรพสินค้า ซุปเปอร์-มาร์เก็ต
ร้านค้าส่ง และ ร้านค้าปลีกทั่วประเทศ

- จัดรถบริการออกส่งสินค้าให้แก่ร้านค้าย่อยทั้งในกรุงเทพฯ และต่างจังหวัด ในรูปของ CASH
SALES

- จำหน่ายโดยผ่าน Outlet ที่จัดไว้ตามศูนย์บริการต่าง ๆ เช่น ห้างเสรีเซ็นเตอร์ เป็นต้น

- ส่งออกจำหน่ายต่างประเทศ ทั้งในรูปสินค้าสำเร็จรูปและวัตถุดิบ

2) สภาพการแข่งขันภายในอุตสาหกรรม

สภาพการแข่งขันตลาดสินค้าอุปโภคบริโภคมีค่อนข้างสูง ทั้งประเภทของผลิตภัณฑ์ รูปแบบ และราคา
สินค้าประเภทขนมขบเคี้ยว จำนวนคู่แข่งมีมาก แต่บริษัทเป็นเจ้าตลาดด้านปลาเส้น
โดยมีส่วนแบ่งตลาดถึงร้อยละ 72 ซึ่งบริษัทค่อนข้างได้เปรียบในด้านการแข่งขัน
เนื่องจากสินค้าที่บริษัทผลิตเป็นสินค้าที่มีคุณภาพ และบริษัทฯเป็นผู้ผลิตรายแรกของประเทศไทย
อีกทั้งยังมีบริษัทที่อยู่ในเครือเดียวกันเป็นโรงงานผลิตวัตถุดิบจัดส่งให้ด้วย คู่แข่งรายใหม่
มีความยากมากที่จะเข้าสู่ธุรกิจนี้ เนื่องจากมีการแข่งขันทางด้านการตลาดและ คุณภาพของสินค้า
รวมทั้งยี่ห้อ สินค้าทด-แทน ได้แก่ ขนมขบเคี้ยวทุกประเภท อาทิ มันฝรั่งทอด ถั่วลิสงอบกรอบ
ปลาหมึกบด ฯลฯ อำนาจต่อรองของผู้ซื้อและผู้ขายขึ้นอยู่กับภาวะตลาด ปริมาณการจำหน่าย

สินค้าประเภทปลาซาดีนกระป๋องและซอส ปลาทูน่าบรรจุกระป๋องและถุงฟอล์ยด์
มีจำนวนคู่แข่งประมาณ 10 ราย เป็นสินค้าที่บริษัทใช้เทคนิคชั้นสูงในการผลิต
โดยเน้นการส่งออกเป็นสำคัญ รายได้จากการขายในประเทศต่อการส่งออกเป็นสัดส่วน 27:73
คู่แข่งรายใหม่มีความยากมากที่จะเข้าสู่ธุรกิจนี้ เนื่องจากจำนวนผู้ผลิตมีมากอยู่แล้ว
และมีปัญหาด้านวัตถุดิบ สินค้าดังกล่าวเป็นสินค้าหลัก ดังนั้นจึงไม่มีสินค้าทดแทน
อำนาจต่อรองของผู้ซื้อและผู้ขายขึ้นอยู่กับภาวะตลาด ปริมาณและราคาวัตถุดิบ

สินค้าประเภทอาหารแช่แข็ง จำนวนคู่แข่งมีไม่มาก การผลิตจะเน้นผลิตเพื่อป้อนเป็น
วัตถุดิบให้กับโรงงานสินค้าขนมขบเคี้ยวที่อยู่ในเครือเดียวกัน และผลิตเพื่อการส่งออก คู่แข่ง
รายใหม่ มีความยากที่จะเข้าสู่ธุรกิจนี้ได้ เนื่องจากต้องมีเงินลงทุนสูง และต้องมีตลาดที่แน่นอน
อำนาจต่อรองของผู้ซื้อและผู้ขายขึ้นอยู่กับภาวะตลาด ปริมาณการจำหน่าย และราคาวัตถุดิบ

สินค้าอาหารกุ้ง จำนวนคู่แข่งมีจำนวน 6 ราย
การผลิตจะเน้นให้เป็นสินค้าที่มีคุณภาพสูงกว่าสินค้าในตลาดโดยทั่วไป ลูกค้าเป็นกลุ่ม Niche
Market ตลาดจะเล็ก แต่บริษัทสามารถยึดครองตลาดได้

 (ค) การจัดหาผลิตภัณฑ์หรือบริการ

1) การผลิตขนมขบเคี้ยว มีโรงงานผลิต 2 แห่ง ที่เขตลาดกระบัง กรุงเทพฯ
และที่อำเภอกบินทร์บุรี จังหวัดปราจีนบุรี

• กำลังการผลิต

+------------+----------------------------+--------+--------+--------+
|            | รายการ                     | 2543   | 2542   | 2541   |
+------------+----------------------------+--------+--------+--------+
|            | เต็มกำลังการผลิต (ตัน/ปี)       | 8      | 8      | 6      |
|            |                            | ,015.0 | ,015.0 | ,670.0 |
+------------+----------------------------+--------+--------+--------+
|            | ปริมาณการผลิต (ตัน/ปี)         | 2      | 2      | 3      |
|            |                            | ,552.3 | ,754.4 | ,684.0 |
+------------+----------------------------+--------+--------+--------+
|            | อัตราการใช้กำลังการผลิต (%)    | 31.8   | 34.4   | 55.2   |
+------------+----------------------------+--------+--------+--------+
|            | อัตราการเพิ่ม(ลด)             | (7.3)  | (25.2) | (14.2) |
|            | ของปริมาณการผลิต (%)         |        |        |        |
+------------+----------------------------+--------+--------+--------+

  • วัตถุดิบที่ใช้ในการผลิต เป็นเนื้อปลาร้อยละ 77 ของวัตถุดิบทั้งสิ้น ซึ่งซื้อจากผู้ผลิตในประเทศ
  ส่วนผสมและเครื่องปรุงรสนำเข้าจากต่างประเทศร้อยละ 9 และจากในประเทศร้อยละ 13
  ราคาวัตถุดิบเปลี่ยนแปลงตามค่าเงินบาท และราคาสินค้าในตลาดผู้บริโภค ผู้จัดจำหน่าย วัตถุดิบ
  (Suppliers) มีประมาณ 10 ราย สำหรับวัตถุดิบแต่ละชนิด

  • ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิตและวัตถุดิบเหลือใช้
  ด้านน้ำเสีย ซึ่งถูกควบคุมโดย กรมโรงงานอุตสาหกรรม กระทรวงอุตสาหกรรม ทั้งนี้ บริษัท
  ได้ใช้บริการบำบัดน้ำเสียของการนิคมอุตสาหกรรม
  ทำให้ไม่เกิดผลกระทบต่อสิ่งแวดล้อมและไม่มีประวัติการกระทำผิด

2) การผลิตปลากระป๋องและซอสมะเขือเทศ มีโรงงานผลิต 1 แห่ง ที่อำเภอบางบ่อ
จังหวัดสมุทรปราการ

• กำลังการผลิต

  ------------- ----------------------------- ---------- ----------- -----------
                รายการ                        2543       2542        2541

                เต็มกำลังการผลิต (หีบ/ปี)          1,892480   2,345,080   2,319,080

                ปริมาณการผลิต (หีบ/ปี)            828,405    844,027     771,026

                อัตราการใช้กำลังการผลิต (%)       43.77      35.99       33.3

                อัตราการเพิ่ม(ลด) ของปริมาณการผลิต (1.8)      9.5         6.1
                (%)                                                  
  ------------- ----------------------------- ---------- ----------- -----------

  • วัตถุดิบที่ใช้ในการผลิต เป็นผลผลิตจากการเกษตรและการประมง อาทิเช่น ปลาทู, ปลาโอ,
  ซอสมะเขือเทศเข้มข้น, น้ำมันถั่วเหลือง, น้ำตาล, น้ำส้มสายชู, เกลือป่น, พริก, กระเทียม
  และเครื่องเทศ ราคาวัตถุดิบเปลี่ยน-แปลงตามภาวะราคาในตลาดผู้บริโภคและฤดูกาลผลิต
  ผู้จัดจำหน่ายวัตถุดิบ (Suppliers) เป็นพ่อค้าคนกลาง ซึ่งมีประมาณ 10 ราย

  • ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิต และวัตถุดิบเหลือใช้
  ด้านน้ำเสีย ซึ่งถูกควบคุมโดยกรมโรงงานอุตสาหกรรม ทั้งนี้
  บริษัทได้มีการก่อสร้างบ่อบำบัดน้ำเสียเพื่อขจัดผลกระทบดังกล่าว
  ทำให้ไม่เกิดผลกระทบต่อสิ่งแวดล้อมและไม่มีประวัติการกระทำผิด

3) การผลิต SURIMI มีโรงงานผลิต 1 แห่ง ที่อำเภอบางพลี จังหวัดสมุทรปราการ

• กำลังการผลิต

  ------------- ----------------------------- --------- --------- ---------
                รายการ                        2543      2542      2541

                เต็มกำลังการผลิต (ตัน/ปี)          5,400.0   5,400.0   5,400.0

                ปริมาณการผลิต (ตัน/ปี)            3,482.5   3,988.1   3,816.0

                อัตราการใช้กำลังการผลิต (%)       64.5      73.9      70.7

                อัตราการเพิ่ม(ลด) ของปริมาณการผลิต (12.7)    4.5       45.1
                (%)                                               
  ------------- ----------------------------- --------- --------- ---------

  • วัตถุดิบที่ใช้ในการผลิต เป็นผลผลิตจากการเกษตรและการประมง
  ราคาวัตถุดิบเปลี่ยนแปลงตามภาวะราคาในตลาดผู้บริโภคและฤดูกาลผลิต ผู้จัดจำหน่ายวัตถุดิบ
  (Suppliers) เป็นพ่อค้าคนกลาง ซึ่งไม่มีความสัมพันธ์กัน

  • ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิต และวัตถุดิบเหลือใช้
  ด้านน้ำเสีย ซึ่งถูกควบคุมโดยกรมโรงงานอุตสาหกรรม ทั้งนี้
  บริษัทได้มีการก่อสร้างบ่อบำบัดน้ำเสียเพื่อลดผลกระทบดังกล่าว
  ทำให้ไม่เกิดผลกระทบต่อสิ่งแวดล้อมและไม่มีประวัติการกระทำผิด

4) การผลิตอาหารกุ้งกุลาดำ มีโรงงานผลิต 1 แห่ง ที่อำเภอบางปะกง จังหวัดฉะเชิงเทรา

• กำลังการผลิต

+------------+----------------------------+--------+--------+--------+
|            | รายการ                     | 2543   | 2542   | 2541   |
+------------+----------------------------+--------+--------+--------+
|            | เต็มกำลังการผลิต (ตัน/ปี)       | 30     | 30     | 30     |
|            |                            | ,000.0 | ,000.0 | ,000.0 |
+------------+----------------------------+--------+--------+--------+
|            | ปริมาณการผลิต (ตัน/ปี)         | 14     | 16     | 15     |
|            |                            | ,521.0 | ,468.9 | ,764.7 |
+------------+----------------------------+--------+--------+--------+
|            | อัตราการใช้กำลังการผลิต (%)    | 48.4   | 54.9   | 52.5   |
+------------+----------------------------+--------+--------+--------+
|            | อัตราการเพิ่ม(ลด)             | (11.8) | 4.5    | 14.4   |
|            | ของปริมาณการผลิต (%)         |        |        |        |
+------------+----------------------------+--------+--------+--------+

  • วัตถุดิบที่ใช้ในการผลิต ได้แก่ ปลาป่น เปลือกกุ้งอบ กากถั่วเหลือง แป้งสาลี และสารเคมี
  เป็นวัตถุดิบสั่งซื้อในประเทศและต่างประเทศ ในสัดส่วน 40 : 60
  ราคาวัตถุดิบเปลี่ยนแปลงตามฤดูกาลผลิต มีปริมาณจำกัดและผูกขาด ผู้จัดจำหน่ายวัตถุดิบ
  (Suppliers) เป็นพ่อค้า คนกลาง มีประมาณ 25-30 ราย

  • ผลกระทบต่อสิ่งแวดล้อม
  ผลกระทบต่อสิ่งแวดล้อมจากกระบวนการผลิตและวัตถุดิบเหลือใช้คือกลิ่นเหม็นและฝุ่น
  ซึ่งถูกควบคุมโดยกรมโรงงานอุตสาหกรรม กระทรวงอุตสาหกรรม ทั้งนี้
  บริษัทได้จัดหาเครื่องกรองกลิ่นและฝุ่น รวมทั้งบ่อบำบัดน้ำเสียเพื่อขจัดผลกระทบดังกล่าว
  ทำให้ไม่เกิดผลกระทบต่อสิ่งแวดล้อมและไม่มีประวัติการทำผิด

5) การจัดหาสินค้าเครื่องใช้ไฟฟ้าเพื่อจำหน่าย

  บริษัทได้ดำเนินการเป็นตัวแทนจำหน่ายสินค้าเครื่องใช้ไฟฟ้าสำหรับผลิตภัณฑ์ “อริสตัน” และ
  “ฟิลโก้” นอกจากนี้ ยังมีสินค้าที่เป็น Brand ของบริษัท คือ “มิราจ”
  โดยได้ว่าจ้างบริษัทผู้ผลิตซึ่งเป็นบริษัทที่อยู่ในกลุ่มบริษัทพรีเมียร์เป็นผู้ดำเนินการผลิตให้

  บริษัทผู้ผลิตและผู้จำหน่ายต่าง ๆ มีทั้งบริษัทที่อยู่ในกลุ่มบริษัทพรีเมียร์
  และบริษัทคู่ค้าที่มีการติดต่อทางการค้าเป็นอย่างดี แต่ไม่มีความสัมพันธ์กัน
  ผลกระทบหากสูญเสียผู้จำหน่ายรายใด จะทำให้รายได้ของบริษัทในส่วนของผลิตภัณฑ์นั้นขาดหายไป
  ซึ่งบริษัทจะต้องจัดหาสินค้าใหม่มาทดแทน

3.3 สายธุรกิจวัสดุและผลิตภัณฑ์สิ่งแวดล้อม

(ก) ลักษณะของผลิตภัณฑ์และบริการ

ดำเนินธุรกิจผลิต จัดจำหน่าย และบริการ ผลิตภัณฑ์สิ่งแวดล้อมและวัสดุก่อสร้างอาคาร รวมถึงบริการตรวจ วิเคราะห์ และรับรองคุณภาพสินค้า อาหาร น้ำ และสิ่งแวดล้อมของโรงงานอุตสาหกรรม โดยมีผลิตภัณฑ์และบริการที่ดำเนินการประกอบด้วย

+--------+-------------------------------------+--------------------+---+
|        | ผลิตภัณฑ์/บริการ                        | บริษัท               |   |
+--------+-------------------------------------+--------------------+---+
|        | ระบบบำบัดน้ำเสียสำหรับที่พักอาศัยและอาคาร   | บจ. พรีเมียร์ โพรดักส์  |   |
|        |                                     |                    |   |
|        | ขนาดเล็ก ได้แก่ ถังชีวอนามัย “ถังแซทส์” “ถัง |                    |   |
|        |                                     |                    |   |
|        | ไบโอโทล” “ถังไบโอคิท” “แอโรแม็กซ์”      |                    |   |
|        | “แอโร                               |                    |   |
|        |                                     |                    |   |
|        | โทล” และบ่อดักไขมัน “พีพี”               |                    |   |
+--------+-------------------------------------+--------------------+---+
|        | ร                                   | บจ. พรีเมียร์ โพรดักส์  |   |
|        | ะบบบำบัดน้ำเสียสำหรับโรงงานอุตสาหกรรมและ |                    |   |
|        |                                     |                    |   |
|        | โรงแรม                              |                    |   |
+--------+-------------------------------------+--------------------+---+
|        | ระบบสำรองน้ำอุปโภคและบริโภค ได้แก่ ถังน้ำ  | บจ. พรีเมียร์ โพรดักส์  |   |
|        | “พีพี”                                |                    |   |
+--------+-------------------------------------+--------------------+---+
|        | วัสดุก่อสร้าง เช่น หลังคาและผนังเหล็กเคลือบ  | บจ. พรีเมียร์ โพรดักส์  |   |
|        | “ซังโก้”                              |                    |   |
|        |                                     |                    |   |
|        | ผนังกั้นสำเร็จรูป “ร็อควูด” อ่างอาบน้ำและ    |                    |   |
|        |                                     |                    |   |
|        | ผลิตภัณฑ์ Acrylic                      |                    |   |
+--------+-------------------------------------+--------------------+---+
|        | ผลิตภัณฑ์ส่งเสริมอุตสาหกรรม เช่น           | บจ. พรีเมียร์ โพรดักส์  |   |
|        | เอฟ.อาร์.พี.                          |                    |   |
|        |                                     |                    |   |
|        | ไฟเบอร์กลาส, จี.อาร์.ซี ซีเมนต์เสริมใยแก้ว, |                    |   |
|        |                                     |                    |   |
|        | ผนังกันเสียง                           |                    |   |
+--------+-------------------------------------+--------------------+---+
|        | สีทาบ้านและสีอุตสาหกรรม “ปามมาสติก”      | บจ. พรีเมียร์ โพรดักส์  |   |
|        | “เอ็กซ์-                              |                    |   |
|        |                                     |                    |   |
|        | ตร้าปาม” และ “เอ็มเอ็กซ์”               |                    |   |
+--------+-------------------------------------+--------------------+---+
|        | บริการตรวจ วิเคราะห์ และรับรองคุณภาพสินค้า | บจ. ไอคิวเอ นอร์เวส  |   |
|        | อาหาร                               | แล็บส์               |   |
|        |                                     |                    |   |
|        | น้ำ และสิ่งแวดล้อมของโรงงานอุตสาหกรรม    |                    |   |
+--------+-------------------------------------+--------------------+---+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

• ปัจจัยความสำเร็จในการประกอบกิจการ

บริษัทเป็นผู้นำในด้านผลิตภัณฑ์สิ่งแวดล้อม มีประสบการณ์ ความชำนาญ และมีความพร้อมด้านเทคโนโลยีในการผลิตและแหล่งวัตถุดิบ สามารถดัดแปลงผลิตภัณฑ์ได้ตามความต้องการของผู้บริโภค และสามารถให้บริการกับลูกค้าทุกประเภท

• การรับรองมาตรฐานอุตสาหกรรม

บริษัทได้รับการรับรองมาตรฐาน ISO 9002 ในด้านการผลิตถังบำบัดน้ำเสียสำเร็จรูป

• บริษัทได้รับบัตรส่งเสริมการลงทุน ดังนี้

  - บริษัท พรีเมียร์ โพรดักส์ จำกัด ได้รับบัตรส่งเสริมการลงทุน ยกเว้นภาษีเงินได้
  นิติบุคคลจากกิจการผลิตถังบำบัดน้ำเสีย ถังน้ำ
  และผลิตภัณฑ์เหล็กขึ้นรูปที่ใช้ในการก่อสร้างหรือติดตั้ง สำหรับส่วนที่ผลิตจากโรงงานที่กบินทร์บุรี
  เป็นเวลา 8 ปีนับตั้งแต่ปี 2537 และได้รับลดหย่อนภาษีเงินได้นิติบุคคลในอัตราร้อยละ 50
  เป็นเวลาอีก 5 ปี โดยมีเงื่อนไข ต้องตั้งโรงงานที่เขตอุตสาหกรรมกบินทร์บุรี จังหวัดปราจีนบุรี
  โดยสถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  และต้องมีทุนจดทะเบียนไม่น้อยกว่า 40 ล้านบาท 50 ล้านบาท และ 85 ล้านบาท
  สำหรับโรงงานที่ 1, 2 และ 3 ตามลำดับ

  - บริษัท ไอคิวเอ นอร์เวส แล็บส์ จำกัด ได้รับบัตรส่งเสริมการลงทุน ยกเว้นภาษี
  เงินได้นิติบุคคลจากกิจการวิจัยและพัฒนาในด้านสิ่งแวดล้อม ผลิตภัณฑ์อาหาร ผลิตภัณฑ์เกษตร
  และอื่น ๆ เป็นเวลา 8 ปี นับตั้งแต่ปี 2539
  และได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี
  โดยมีเงื่อนไขจะต้องตั้งสถานประกอบการในท้องที่กรุงเทพฯ
  โดยสถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  ทั้งนี้ภายในระยะเวลา 15
  ปีนับแต่วันเปิดดำเนินการจะย้ายสถานประกอบการไปตั้งในท้องที่อื่นมิได้
  และต้องมีทุนจดทะเบียนไม่น้อยกว่า 11.92 ล้านบาท
  โดยจะต้องเรียกชำระเต็มมูลค่าหุ้นก่อนวันเปิดดำเนินการ

(ข) การตลาดและภาวะการแข่งขัน

1) นโยบายและลักษณะของตลาด

• กลยุทธ์ทางการตลาด

  ส่งเสริมงานด้านการตลาดให้มีศักยภาพในเชิงรุก
  และสร้างความสัมพันธ์ที่ดีกับคู่ค้าและผู้บริโภคด้วยสินค้าที่มีคุณภาพและราคายุติธรรม
  รวมทั้งบริการที่ดี ทำให้ลูกค้าเกิดความประทับใจ และให้ความไว้วางใจใน สินค้าและบริการต่าง
  ๆ และผลิตสินค้าโดยคำนึงถึงการรักษาความเป็นผู้นำด้านคุณภาพ สรรหาเทคโนโลยีใหม่ ๆ
  ในการผลิตเพื่อพัฒนาสินค้า ช่วยรักษาสิ่งแวดล้อม และประหยัดพลังงาน ไม่ให้มีผลกระทบต่อสังคม

• ลักษณะลูกค้าและกลุ่มลูกค้าเป้าหมาย

  เป็นผู้บริโภคประเภทบุคคลธรรมดา และผู้ประกอบการที่เป็นผู้แทนจำหน่ายสินค้า ภายในประเทศ
  ผู้รับเหมาก่อสร้าง และผู้ประกอบอุตสาหกรรมต่าง ๆ

• การจำหน่ายและช่องทางการจำหน่าย

- จัดจำหน่ายโดยตรงแก่ลูกค้าโดยทั่วไป โดยจัดช่องทางการจำหน่ายหลัก ๆ ไว้ดังนี้

* ขายผ่านตัวแทนจำหน่าย

* ขายตรงกับผู้รับเหมา

* ขายตรงกับเจ้าของโครงการ

* ประมูลงานราชการ

2) สภาพการแข่งขันภายในอุตสาหกรรม

สภาพการแข่งขันค่อนข้างสูง ทั้งด้านรูปแบบผลิตภัณฑ์ ราคาและบริการหลังการขาย
สินค้าประเภทผลิตภัณฑ์ถังน้ำ จำนวนคู่แข่งมี 6 ราย บริษัทมีส่วนแบ่งตลาดร้อยละ 30,
สินค้าประเภทผลิตภัณฑ์หลังคาเหล็กเคลือบ จำนวนคู่แข่งมี 7 ราย บริษัทมีส่วนแบ่งตลาดร้อยละ 10
และสินค้าประเภทสิ่งแวดล้อม (ถังบำบัด) จำนวนคู่แข่งมี 10 ราย บริษัทมีส่วนแบ่งตลาดร้อยละ 40
สถานภาพในการแข่งขันของบริษัท ในสภาวะเศรษฐกิจปัจจุบัน บริษัทมีความได้เปรียบคู่แข่ง
เนื่องจากสินค้าของบริษัทเป็นสินค้าที่มีคุณภาพ บริษัทเป็นผู้นำในด้านการผลิต
มีความพร้อมทางเทคโนโลยีและประสบการณ์ สินค้าทดแทน เช่น ถังน้ำสแตนเลส หลังคากระเบื้อง
ฯลฯ โอกาสที่คู่แข่งรายใหม่จะเข้าสู่ธุรกิจนี้ค่อนข้างยาก
เนื่องจากอุตสาหกรรมนี้ต้องอาศัยประสบการณ์ ความเชื่อถือไว้วางใจ
อำนาจการต่อรองของผู้ซื้อทั่วไป (Domestic) มีมาก เพราะสินค้ามีหลายยี่ห้อ Supply มากกว่า
Demand ส่วนผู้ซื้อประเภท Industrial มีน้อย เนื่องจากคู่แข่งมีน้อยและงานส่วนใหญ่
เป็นงานทางภาครัฐ ในขณะที่อำนาจต่อรองของผู้ขายมีไม่มาก
เนื่องจากวัตถุดิบที่ใช้เป็นสินค้าเฉพาะและผู้ซื้อมีจำกัด

 (ค) การจัดหาผลิตภัณฑ์หรือบริการ

1) การผลิตวัสดุก่อสร้างและถังน้ำไฟเบอร์กลาส มีโรงงานผลิต 1 แห่ง ที่อำเภอกบินทร์บุรี
จังหวัดปราจีนบุรี

• กำลังการผลิต

  ------------- ----------------------------- --------- --------- ---------
                รายการ                        2543      2542      2541

                เต็มกำลังการผลิต (ตัน/ปี)          7,000     29,500    33,700

                ปริมาณการผลิต (ตัน/ปี)            2,926     3,396     7,151

                อัตราการใช้กำลังการผลิต (%)       41.8      11.5      21.2

                อัตราการเพิ่ม(ลด) ของปริมาณการผลิต (13.8)    (52.5)    (65.8)
                (%)                                               
  ------------- ----------------------------- --------- --------- ---------

• วัตถุดิบที่ใช้ในการผลิต ได้แก่ ใยแก้ว ซีเมนต์ เรซิน แผ่นเหล็ก แผ่นอะครีลิค ทั้งนี้วัตถุดิบ
ส่วนใหญ่สั่งซื้อจากบริษัทหรือผู้ผลิตในประเทศ สัดส่วนการสั่งซื้อในประเทศต่อการนำเข้าเท่ากับ 5
ต่อ 1 ราคา วัตถุดิบเปลี่ยนแปลงตามค่าเงินบาท และราคาน้ำมันในตลาดโลก ผู้จัดจำหน่ายวัตถุดิบ
(Suppliers) ในประเทศมีประมาณ 12 ราย สำหรับวัตถุดิบแต่ละชนิด และผู้จัดจำหน่ายวัตถุดิบ
(Suppliers) ต่างประเทศ ได้แก่ ประเทศญี่ปุ่น สิงคโปร์ สเปน และอังกฤษ

• ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิตและวัตถุดิบเหลือใช้
ด้านน้ำเสีย ซึ่งถูกควบคุมโดย กรมโรงงานอุตสาหกรรม กระทรวงอุตสาหกรรม ทั้งนี้
บริษัทได้สร้างบ่อบำบัดน้ำเสียเพื่อขจัดผลกระทบดังกล่าว
ทำให้ไม่เกิดผลกระทบต่อสิ่งแวดล้อมและไม่มีประวัติการกระทำผิด

3.4 สายธุรกิจเครื่องใช้ไฟฟ้าและผลิตภัณฑ์อิเล็กทรอนิกส์

(ก) ลักษณะของผลิตภัณฑ์และบริการ

ผลิตภัณฑ์ที่ผลิต จำหน่าย และบริการ ประกอบด้วย

+------+-------------------------------------+-------------------------+
|      | ผลิตภัณฑ์/บริการ                        | ดำเนินการโดย             |
+------+-------------------------------------+-------------------------+
|      | รับจ                                 | บมจ. ซันโย ยูนิเวอร์แซล     |
|      | ้างผลิตผลิตภัณฑ์เพื่อการถนอมรักษาคุณภาพอาหาร | อีเล็คทริค                 |
|      |                                     |                         |
|      | เครื่องดื่ม เครื่องสำอาง และยารักษาโรค     |                         |
|      | ได้แก่                                |                         |
|      |                                     |                         |
|      | ตู้เย็น ตู้แช่                            |                         |
+------+-------------------------------------+-------------------------+
|      | ร                                   | บมจ. ซันโย ยูนิเวอร์แซล     |
|      | ับจ้างผลิตผลิตภัณฑ์เพื่อใช้เป็นเครื่องอำนวยความ | อีเล็คทริค                 |
|      |                                     |                         |
|      | สะดวกภายในบ้านเรือน ได้แก่ เครื่องซักผ้า    |                         |
|      |                                     |                         |
|      | ตู้ทำน้ำเย็น ตู้ทำน้ำเย็นและน้ำร้อน           |                         |
+------+-------------------------------------+-------------------------+
|      | รับจ้างผลิตเครื่องเสียงในรถยนต์            | บมจ. ไทยอีเลคโทรนิค       |
|      | เครื่องเสียงภายในบ้าน                   | อุตสาหกรรม               |
|      |                                     |                         |
|      | อุปกรณ์อิเล็กทรอนิกส์และชิ้นส่วนอิเล็กทรอนิกส์   | (ปัจ                     |
|      |                                     | จุบันหยุดดำเนินการผลิตชั่วคราว |
|      | และผลิตภัณฑ์ชิ้นส่วนเหล็กและพลาสติก เช่น     |                         |
|      |                                     | ตั้งแต่วันที่ 1 พฤษภาคม 2543) |
|      | วิทยุ-เทปติดรถยนต์ ลำโพง เสาอากาศรถยนต์  |                         |
|      |                                     |                         |
|      | วิทยุ-เทปกระเป๋าหิ้ว วิทยุ-เทป-ซีดีกระเป๋าหิ้ว  |                         |
|      |                                     |                         |
|      | เครื่องเสียง แผ่นพิมพ์วงจรไฟฟ้า            |                         |
|      | ตระแกรงลำโพง                        |                         |
+------+-------------------------------------+-------------------------+
|      | เ                                   | บจ. ดาต้าโปร คอมพิวเตอร์   |
|      | ป็นตัวแทนจำหน่ายเครื่องคอมพิวเตอร์ขนาดกลาง | ซิสเต็มส์                  |
|      |                                     |                         |
|      | อุปกรณ์คอมพิวเตอร์ และซอฟต์แวร์ ของ “IBM  |                         |
|      | “                                   |                         |
+------+-------------------------------------+-------------------------+
|      | นำเข้าโปรแกรมสำเร็จรูป (Application    | บจ. ดาต้าโปร คอมพิวเตอร์   |
|      | Software)                           | ซิสเต็มส์                  |
|      |                                     |                         |
|      | J.D.Edwards, Insure’90, Mimix       |                         |
|      | Jetform,                            |                         |
|      |                                     |                         |
|      | Marketplace, Amtrix, Business       |                         |
|      | Objects, และ                        |                         |
|      |                                     |                         |
|      | Hyerism                             |                         |
+------+-------------------------------------+-------------------------+
|      | เป็นตัวแทนจำหน่ายเครื่องฉาย LCD          | บจ. ดาต้าโปร คอมพิวเตอร์   |
|      | Projector “Sanyo”                   | ซิสเต็มส์                  |
+------+-------------------------------------+-------------------------+
|      | เ                                   | บจ. ดาต้าโปร คอมพิวเตอร์   |
|      | ป็นตัวแทนจำหน่ายเครื่องถ่ายทอดสัญญาณภาพจาก | ซิสเต็มส์                  |
|      |                                     |                         |
|      | วัตถุ 3 มิติ (Visualizer) “แคนนอน”      |                         |
+------+-------------------------------------+-------------------------+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

• ปัจจัยความสำเร็จในการประกอบกิจการ

บริษัทมีความชำนาญ และมีความพร้อมทั้งเทคโนโลยีในการผลิตและแหล่งวัตถุดิบ สามารถผลิตสินค้าได้หลายชนิด หลายประเภท และสามารถปรับเปลี่ยนรูปแบบได้ตามความต้องการของผู้บริโภค และผลิตภัณฑ์ของบริษัทเป็นผลิตภัณฑ์ที่ใช้ในครัวเรือนที่ครบวงจร 

• การรับรองมาตรฐานอุตสาหกรรม

บริษัทได้รับการรับรองมาตรฐานคุณภาพ ISO 9002
สำหรับโรงงานผลิตคอมเพรสเซอร์และโรงงานผลิตตู้เย็น
นอกจากนี้ยังได้รับการรับรองมาตรฐานสินค้าของประเทศที่มีการส่งผลิตภัณฑ์ออกไปจำหน่าย ได้แก่
มาตรฐาน UL ของสหรัฐอเมริกา, มาตรฐาน JIS ของประเทศญี่ปุ่น, มาตรฐาน AS
ของประเทศออสเตรเลีย, มาตรฐาน IEC ซึ่งใช้ได้กับทุกประเทศ, หน่วยงานทดสอบมาตรฐาน
PSB ของประเทศสิงคโปร์ และ SIRIM ของประเทศมาเลเซีย และในขณะนี้
บริษัทยังได้เตรียมการจัดทำมาตรฐานคุณภาพเพื่อสิ่งแวดล้อม หรือ ISO 14000 ควบคู่กันไปด้วย

• บริษัทได้รับบัตรส่งเสริมการลงทุน ดังนี้

  - บริษัท ซันโย ยูนิเวอร์แซล อีเล็คทริค จำกัด (มหาชน)
  ได้รับบัตรส่งเสริมการลงทุนจากกิจการโรงงานที่กบินทร์บุรี ลดหย่อนอากรขาเข้าวัตถุดิบร้อยละ
  75 ของอัตราปกติ เป็นเวลา 5 ปี โดยจะพิจารณาอนุมัติให้คราวละ 1 ปี
  ยกเว้นภาษีเงินได้นิติบุคคลเป็นเวลา 8 ปี และได้รับลดหย่อนภาษีเงินได้นิติบุคคลในอัตราร้อยละ
  50 เป็นเวลาอีก 5 ปี โดยมีเงื่อนไขจะต้อง ตั้งโรงงานที่เขตอุตสาหกรรมกบินทร์บุรี
  จังหวัดปราจีนบุรี โดยสถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  และต้องมีทุนจดทะเบียนไม่น้อยกว่า 110 ล้านบาท และจะต้องคงส่วนล้ำมูลค่าหุ้นไม่น้อยกว่า 335
  ล้านบาท ไว้เป็นส่วนของผู้ถือหุ้นตลอดไป

(ข) การตลาดและภาวะการแข่งขัน

1) นโยบายและลักษณะของตลาด

• กลยุทธ์ทางการตลาด

  * บริษัทมุ่งเน้นในเรื่อง “คุณภาพของผลิตภัณฑ์”

  * บริษัทไม่ดำเนินการใดที่เป็นการแข่งขันกับลูกค้า

  * บริษัทวางตัวเป็นกลางในการแข่งขันระหว่างลูกค้าของบริษัท

  * บริษัทช่วยลูกค้าในการส่งเสริมการขายให้กับลูกค้า

  * บริษัทจะเพิ่มช่องทางการจำหน่ายไปยังตลาดต่างประเทศ

  * เน้นความเป็นผู้นำด้านคุณภาพและเทคโนโลยี

  * จัดระบบบริการหลังการขายที่ดีสำหรับลูกค้า

• ลักษณะลูกค้าและกลุ่มลูกค้าเป้าหมาย

มีทั้งลูกค้าภายในประเทศและต่างประเทศ โดยลูกค้าทั้งหมดจะมีเครื่องหมายการค้าเป็นของตนเอง
และดำเนินการด้านการตลาดเองทั้งหมด โดยบริษัทเน้นการรับจ้างผลิตตามคำสั่งของลูกค้าเป็นหลัก
ส่วนธุรกิจคอมพิวเตอร์และอุปกรณ์ จะจำหน่ายแก่ลูกค้าทั่วไป รวมทั้ง
ลูกค้าสถาบันการเงินและบริษัทประกันภัย

• การจำหน่ายและช่องทางการจำหน่าย

  เนื่องจากบริษัททำหน้าที่เป็นผู้ผลิตแต่เพียงอย่างเดียว
  ดังนั้นในการจำหน่ายจึงเป็นการจำหน่ายโดยตรงให้กับลูกค้าผู้ว่าจ้าง
  โดยบริษัทมีรายได้จากการขายในประเทศ ต่อรายได้จากการส่งออกต่างประเทศในสัดส่วน
  68:32

  สำหรับธุรกิจด้านคอมพิวเตอร์และอุปกรณ์
  จะใช้ทีมงานขายซึ่งมีความชำนาญเฉพาะติดต่อโดยตรงกับลูกค้า

2) สภาพการแข่งขันภายในอุตสาหกรรม

  อุตสาหกรรมเครื่องใช้ไฟฟ้าภายในประเทศมีการแข่งขันค่อนข้างสูง
  การแข่งขันจะเป็นการแข่งขันในเรื่องรูปแบบผลิตภัณฑ์และราคา
  ปัจจุบันมีผู้ประกอบการหลายรายสามารถแบ่งออกเป็นกลุ่มได้ดังนี้

  - กลุ่มร่วมทุนจากประเทศญี่ปุ่น จำนวน 5-6 ราย ทำการผลิต ตู้เย็น เครื่องซักผ้า

  - กลุ่มร่วมทุนจากประเทศเกาหลี จำนวน 3-4 ราย ทำการผลิต ตู้เย็น เครื่องซักผ้า

  - กลุ่มร่วมทุนจากกลุ่มประเทศในยุโรป จำนวน 3-4 ราย ทำการผลิต เครื่องซักผ้า เตาแก๊ส

  จากการที่อุตสาหกรรมผลิตเครื่องใช้ไฟฟ้าในบ้านนี้เป็นอุตสาหกรรมที่ต้องใช้การลงทุนสูง
  และผู้ผลิตแต่ละรายผลิตผลิตภัณฑ์หลายประเภท ประกอบกับผลิตภัณฑ์เครื่องใช้ไฟฟ้านี้
  เป็นผลิตภัณฑ์ที่ผู้บริโภคทั่วไปให้ความเชื่อถือและสนใจเรื่องยี่ห้อเป็นอย่างมาก
  ผู้ผลิตรายใหม่เข้ามาแข่งขันได้ไม่ง่ายนัก

 (ค) การจัดหาผลิตภัณฑ์หรือบริการ

1) การผลิตผลิตภัณฑ์เครื่องใช้ไฟฟ้า มีโรงงานผลิตรวม 3 แห่ง ที่ซอยอุดมสุข เขตประเวศ
กรุงเทพฯ, ตำบลคลองอุดมชลจร อำเภอเมือง ฉะเชิงเทรา และที่อำเภอกบินทร์บุรี ปราจีนบุรี

• กำลังการผลิต

  ------------- ------- ------------ ----------- ----------- ------------- --------- ----------- ----------------- ------- ------- -------- --------- ---------
  ผลิตภัณฑ์        หน่วย    กำลังการผลิต                           ปริมาณการผลิต                         % การใช้กำลังการผลิต                 % การเพิ่ม           
                                                                                                                                   (ลด)               

                        2543         2542        2541        2543          2542      2541        2543              2542    2541    2543     2542      2541

  คอมเพรสเซอร์   ลูก      1,200,000    1,200,000   1,200,000   980,000       679,514   1,009,775   81.66             56.62   84.15   30.66    (32.70)   (4.15)

  เครื่องซักผ้า     เครื่อง   156,000      156,000     156,000     84,395        70,941    51,145      54.09             45.47   32.79   15.93    27.90     (20.32)

  เตาแก๊ส        เตา     36,000       36,000      36,000      31,767        32,396    22,871      88.24             89.98   63.53   (1.93)   29.40     (25.82)

  ตู้ทำน้ำเย็น      ตู้       16,800       16,800      16,800      8,313         6,575     9,393       49.48             39.13   55.91   20.91    (30.00)   (44.09)

  ตู้แช่           ตู้       84,000       84,000      84,000      29,302        19,881    13,521      34.88             23.66   16.10   32.16    31.99     31.99

  ตู้เย็น          ตู้       1,000,000    1,000,000   1,000,000   403,100       356,453   391,400     40.31             35.64   39.14   11.58    (8.92)    (17.95)

                                                                                                                                                      
  ------------- ------- ------------ ----------- ----------- ------------- --------- ----------- ----------------- ------- ------- -------- --------- ---------

• วัตถุดิบที่ใช้ในการผลิต
มีทั้งวัตถุดิบที่สั่งซื้อจากในประเทศและวัตถุดิบที่นำเข้าจากต่าง-ประเทศในสัดส่วน 80:20
วัตถุดิบที่สั่งซื้อจากต่างประเทศ ได้แก่ Steel Sheet, Plastic Resin, Diisocyanate,
CKD Washing Machine, Motor, Thermostat, Heather, Capacitor, High Gloss
Laminated Steel สำหรับวัตถุดิบที่สั่งซื้อในประเทศ ได้แก่ สี ลวดทองแดง ชิ้นส่วนเหล็กหล่อ
และ เม็ดพลาสติก ทั้งนี้ผู้จัดจำหน่ายในประเทศส่วนมากเป็นคู่ค้ามานาน
วัตถุดิบจากต่าง-ประเทศส่วนใหญ่เป็นบริษัทร่วมทุนหรือบริษัทในเครือของบริษัทร่วมทุน ดังนั้น
โอกาสที่จะเกิดปัญหาเรื่องการสั่งซื้อหรือสูญเสียผู้จำหน่ายจึงมีน้อยมาก
สำหรับการเปลี่ยนแปลงด้านระดับราคาวัตถุดิบ
จะมีการเปลี่ยนแปลงเนื่องจากอัตราแลกเปลี่ยนเงินตราต่างประเทศ
ทำให้ระดับราคาวัตถุดิบสูงขึ้นและส่งผลทำให้ต้นทุนการผลิตสูงขึ้น
แต่ไม่มีการเปลี่ยนแปลงด้านเทคโนโลยีในส่วนที่เกี่ยวกับวัตถุดิบที่ใช้ในการผลิตของบริษัทฯ
ในช่วงระยะ 3 ปีที่ผ่านมา

• ผลกระทบต่อสิ่งแวดล้อม ผลกระทบต่อสิ่งแวดล้อมจากกระบวนการผลิตและวัตถุดิบเหลือใช้
ด้านน้ำเสีย ซึ่งถูกควบคุมโดยกรมโรงงานอุตสาหกรรม กระทรวงอุตสาหกรรม ทั้งนี้
บริษัทได้สร้างบ่อบำบัดน้ำเสียเพื่อขจัดผลกระทบดังกล่าว
ทำให้ไม่เกิดผลกระทบต่อสิ่งแวดล้อมและไม่มีประวัติการกระทำผิด

2) การจัดหาผลิตภัณฑ์คอมพิวเตอร์เพื่อจำหน่าย

สินค้าส่วนใหญ่สั่งซื้อโดยตรงจากบริษัทผู้นำเข้าโดยตรงจากประเทศญี่ปุ่นและบริษัท ไอบีเอ็ม
ประเทศไทย จำกัด ยกเว้น โปรแกรมสำเร็จรูป J.D.Edwards, Insure’90, Mimix
Jetform, Marketplace, Amtrix, Business Objects, Hyerism
ซึ่งบริษัทนำเข้ามาจากประเทศสหรัฐอเมริกา และฝรั่งเศส

สินค้าที่บริษัทจัดจำหน่ายมีหลายยี่ห้อ ดังนั้นโอกาสเรื่องผลกระทบจากการสูญเสียผู้จำหน่ายมีน้อย
นอกจากนี้ ยังมีผู้จำหน่ายรายอื่น ๆ พยายามติดต่อให้บริษัทเป็นผู้จำหน่ายสินค้าให้